
Αρ. Φύλλου 113 


6 Απριλίου 2000 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

129. Σχέδιο Π.Δ. "Τροποποίησητου άρθρου 7του Π.Δ. 

339/96 "Περί οργανωμένων ταξιδίων σε συμμόρ¬ 
φωση με την οδηγία 90/314 για τα οργανωμένα τα¬ 
ξίδια και τις οργανωμένες διακοπές και περιηγή¬ 
σεις" (Α 225)". 1 

130. "Καταστατικό της Ελληνικής Ολυμπιακής Επιτρο¬ 
πής" . 2 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 129 

Σχέδιο Π.Δ. "Τροποποίηση του άρθρου 7του Π.Δ. 339/96 
"Περί οργανωμένων ταξιδίων σε συμμόρφωση με την 
οδηγία 90/314 για τα οργανωμένα ταξίδια και τις ορ¬ 
γανωμένες διακοπές και περιηγήσεις" (Α 225)". 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 του Ν. 1338/83 (Α'34), 
όπωςτροποποιήθηκεμετοάρθρο6παρ.4του Ν. 1440/84 
(Α'70),τιςδιατάξειςτου άρθρου 65του Ν. 1832/90 (Α' 101) 
και το άρθρο 19 του Ν. 2367/95 (Α'261). 

2. Τις διατάξεις του άρθρου 29 Α στο Ν. 1558/85 (Α 137), 
όπως προστέθηκε με το άρθρο 27 του Ν.2081/1992 
(ΑΊ54) και τροποποιήθηκε με το άρθρο 1 παρ. 2α του Ν. 
2469/97 (Α 38). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

4. Την υπ’ αριθμ. 344/9-2-2000 Γνωμοδότηση του Συμ¬ 
βουλίου Εμπορικού Ναυτικού. 

5. Την υπ’ αριθμ. 177/2000 Γνωμοδότηση του Συμβουλί¬ 
ου της Επικράτειας, μετά από πρόταση των Υπουργών 
Εθνικής Οικονομίας, Ανάπτυξης και Εμπορικής Ναυτι¬ 
λίας, αποφασίζουμε: 


ΑΡΘΡΟ ΜΟΝΟ 

Στο Άρθρο 7 του Π.Δ 339/96 προστίθεται νέα παράγρα¬ 
φος με αριθμό 4 ως ακολούθως: 

4. Οι διατάξεις του παρόντος άρθρου έχουν ανάλογη 
εφαρμογή και στους θαλάσσιους μεταφορείς, οι οποίοι 
είναι διοργανωτές ή πωλητές οργανωμένων ταξιδίων 
όσον αφορά τις περιπτώσεις αφερεγγυότητος ή πτωχεύ- 
σεως και μόνο. 

Το παρόν Π.Δ. αρχίζει να ισχύει από τη δημοσίευσή του 
στην Εφημερίδα της Κυβερνήσεως. 

Στους Υπουργούς Ανάπτυξης και Εμπορικής Ναυτιλίας 
αναθέτουμε τη δημοσίευση και εκτέλεση του παρόντος. 

Αθήνα, 6 Απριλίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΕΥΑΓΓΕΛΟΣ ΒΕΝΙΖΕΛΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑΥΠ’ΑΡΙΟ. 130 

"Καταστατικό της Ελληνικής Ολυμπιακής Επιτροπής". 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 37 του Ν.2725/1999 "Ερασιτεχνικός και 
Επαγγελματικός αθλητισμός και άλλες διατάξεις" όπως 
συμπληρώθηκε με την παρ. 10 του άρθρου 134 του ιδίου 
νόμου (ΦΕΚΑ' 121). 

β) Του άρθρου 18του Ν.3148/1955 "Περίτροποποίησης 
και συμπλήρωσης της περί Ε.Ο.Ε. νομοθεσίας", (ΦΕΚ 53 
Α) σε συνδυασμό με το άρθρο 130 του Ν.2725/1999. 

2. Τη με αριθμ. ΥΠΠΟ/ΓΝΟΣ/47968/9-10-1996 (ΦΕΚ 
937/Β /14-10-1996) κοινή απόφαση του Πρωθυπουργού 
και του Υπουργού Πολιτισμού "περί ανάθεσης αρμοδιο¬ 
τήτων στον Υφυπουργό Πολιτισμού". 

3. Την με αρθμ.32/29-2-2000 απόφαση της Ολομέλειας 
της Ε.Ο.Ε. 

4. Το γεγονός ότι από τις ρυθμίσεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

5. Τη μεαριθμ. 162/30-3-2000 γνωμοδότηση του Ε'τμή- 
ματος του Συμβουλίου της Επικράτειας, με πρόταση του 
Υφυπουργού Πολιτισμού, αποφασίζουμε: 

Άρθρο 1 

Χαρακτήρας - Επωνυμία - Έδρα - Εποπτεία 

1. Η Ελληνική Ολυμπιακή Επιτροπή (Ε.Ο.Ε.), αποτελεί 
κατά το άρθρο 37 του Ν.2725/1999 νομικό πρόσωπο δη¬ 
μοσίου δικαίου και έχει έδρα την Αθήνα. 

2. Η Ε.Ο.Ε. υπόκειται σε κρατική εποπτεία, ασκούμενη 
από τον αρμόδιο για τον αθλητισμό Υπουργό. Διατηρεί 
πλήρη αυτοδιοίκηση και ανεξαρτησία στη διοίκηση και 
διαχείριση της περιουσίας της, καθώς και στην γενικότε¬ 
ρη δραστηριότητάτης, οφείλει δε να μην επηρεάζεται κα¬ 
τά την άσκηση των δραστηριοτήτων της από πολιτικές, 
θρησκευτικές, φυλετικές ή οικονομικές παρεμβάσεις ή 
επιρροές. 

Άρθρο 2 
Εμβλήματα 

1. Επίσημο έμβλημα της Ε.Ο.Ε., εγκεκριμένο απάτη Διε¬ 
θνή Ολυμπιακή Επιτροπή (Δ.Ο. Ε.), που δεν μπορεί να απο- 
τελέσει αντικείμενο οιασδήποτε εμπορικής ή άλλης εκμε¬ 
τάλλευσης, είναι ο συνδυασμός της ελληνικής σημαίας και 
των πέντε ολυμπιακών κύκλων. Στο επάνω μέρος είναι οι 
πέντε ολυμπιακοί κύκλοι και κάτω, ως βάση, η ελληνική ση¬ 
μαία. Στο επάνω μέρος της σημαίας και σε μπλε λωρίδα 
αναγράφεται με λευκά γράμματα η λέξη "ΕΜΑΣ". 

2. Εκτός από το επίσημο, η Ε.Ο.Ε. έχει και δεύτερο έμ¬ 
βλημα, εγκεκριμένο επίσης από τη Δ.Ο.Ε., που αποτελεί- 
ται από τους πέντε ολυμπιακούς κύκλους, κάτω από τους 
οποίους υπάρχει απεικόνιση κιονόκρανου υποβασταζό¬ 
μενου από επτά (7) ραβδώσεις σε λευκό επιφάνεια και 
κυανό περίγραμμα. Το δεύτερο αυτό έμβλημα μπορεί να 
το εκμεταλλεύεται αποκλειστικά η Ε.Ο.Ε. και μόνο επ’ 
ωφελείατης. 

3. Απαγορεύεται απολύτως η κατάθεση ως σήματος 
των πιο πάνω εμβλημάτων και η χρησιμοποίησή τους από 
οποιοδήποτε άλλο νομικό ή φυσικό πρόσωπο. Απαγορεύ¬ 
εται επίσης ο χαρακτηρισμός αθλητικών αγώνων, εορτών 
και εκδηλώσεων ως ολυμπιακών (Ν. 1808/1951 ΦΕΚ Α 
129/4.5.1951, Ν.1347/1983 "Κύρωση της Συνθήκης του 
Ναϊρόμπι για την προστασία του Ολυμπιακού Συμβόλου" 
ΦΕΚ Α 47/14.4.1983). 

Άρθρο 3 
Σκοποί 

Η Ε.Ο.Ε. έχει ως σκοπούς: 

α) Να εποπτεύει και να μεριμνά για την ανάπτυξη, προ¬ 
αγωγή και προστασία του Ολυμπιακού Κινήματος, του 
αθλητισμού, του φίλαθλου πνεύματος και της εξωσχολι¬ 
κής σωματικής αγωγής μέσα στο πλαίσιο των αρχών του 
Ολυμπιακού Ιδεώδους και των παραδόσεων του Ελληνι¬ 
κού Αθλητισμού και να ασκεί εποπτεία στα ολυμπιακά 
αθλήματα. 

β) Να μεριμνά για τη σωστή ερμηνεία και εφαρμογή των 
κανόνων του Ολυμπιακού Καταστατικού Χάρτη της Διε¬ 
θνούς Ολυμπιακής Επιτροπής (Δ.Ο.Ε.). 

γ) Να διαδίδει στη νεολαία την αγάπη του αθλητισμού 
και το σεβασμό του αθλητικού πνεύματος. 


δ) Να οργανώνει, σε συνεργασία με τις αρμόδιες εθνι¬ 
κές ομοσπονδίες, την προετοιμασία των αθλητών και να 
προβαίνει, με αποκλειστική ευθύνη της, στην τελική επι¬ 
λογή των αθλητών που θα εκπροσωπήσουν την Ελλάδα 
στους Ολυμπιακούς Αγώνες, στους Μεσογειακούς Αγώ¬ 
νες, καθώς και σε ηπειρωτικούς ή διηπειρωτικούς αγώνες 
που τελούν υπό την αιγίδα της Διεθνούς Ολυμπιακής Επι¬ 
τροπής. 

ε) Να ελέγχει και να εποπτεύει την οργάνωση των πα¬ 
ραπάνω αγώνων όταν τελούνται στην Ελλάδα. 

στ) Να διατυπώνει προτάσεις προς τη Διεθνή Ολυμπια¬ 
κή Επιτροπή σε ότι αφορά τους κανόνες του Ολυμπιακού 
Καταστατικού Χάρτη και των ερμηνευτικών διατάξεών 
τους, το Ολυμπιακό Κίνημα γενικά, καθώς και την οργά¬ 
νωση και διεξαγωγή των Ολυμπιακών Αγώνων. 

ζ) Να συνεργάζεται με την Πολιτεία και με δημόσιους ή 
ιδιωτικούς οργανισμούς για την προαγωγή υγιούς πολιτι¬ 
κής στον αθλητισμό. 

η) Να εισηγείται στον αρμόδιο για τον αθλητισμό 
Υπουργό που εποπτεύει την Ε.Ο.Ε. τη λήψη κάθε μέτρου 
που συμβάλλει στην πραγμάτωση των σκοπών της. 

θ) Να διοικεί και να διαχειρίζεται τις κάθε είδους αθλητι¬ 
κές εγκαταστάσεις που υπάγονται σε αυτήν. Ειδικότερα να 
διοικεί και να διαχειρίζεται το στάδιο "Γ.Καραϊσκάκης", το 
Ολυμπιακό Κολυμβητήριο της Αθήνας και το Παναθηναϊκό 
Στάδιο με τις κάθε είδους εγκαταστάσεις και παραρτήμα- 
τάτους και όλους τους περιβάλλοντες αυτά δημόσιους χώ¬ 
ρους, επίσης να συντηρεί και να μεριμνά για τις εγκατα- 
στάσειςτης Διεθνούς Ολυμπιακής Ακαδημίας, να συντηρεί 
το Ολυμπιακό Μουσείο στην Αρχαία Ολυμπία, καθώς και 
κάθε άλλη αθλητική εγκατάσταση που παραχωρείται στην 
Επιτροπή. Να συντηρεί την Αφετηρία του μαραθωνίου 
δρόμου. Να μετέχει με εκπρόσωπούς της στη διοίκηση του 
Ολυμπιακού Αθλητικού Κέντρου Αθηνών (Ο.Α.Κ.Α.), κατά 
το άρθρο 17 του 2433/1996 (ΦΕΚ 180 Α). 

ι) Να μεριμνά για τη συγγραφή, εκτύπωση και διάδοση 
ειδικών εκδόσεων που αφορούν την ανάπτυξη και προα¬ 
γωγή της Ολυμπιακής Ιδέας και της ιστορίας του Ολυμπι¬ 
σμού, της εξωσχολικής σωματικής αγωγής και του αθλη¬ 
τισμού γενικά, καθώς και για την έκδοση ενημερωτικού 
υλικού της Ε.Ο.Ε. και κάθε είδους εντύπων προς επίτευξη 
των σκοπών της Διεθνούς Ολυμπιακής Ακαδημίας. 

ια) Να ιδρύσει Εθνική Ολυμπιακή Ακαδημία (ΕΘΝ.Ο.Α.), 
σκοπός της οποίας, εκτός των άλλων, είναι η διάδοση της 
Ολυμπιακής Παιδείας στην Ελληνική Επικράτεια. Η 
ΕΘΝ.Ο.Α. θα αποτελεί ειδική Επιτροπή της Ε.Ο.Ε. στην 
οποία είναι δυνατό να συμμετέχουν και προσωπικότητες 
κύρους, οριζόμενες και επιλεγόμενες από την Ολομέλεια 
της Ε.Ο.Ε., ύστερα από εισήγηση της Εκτελεστικής Επι¬ 
τροπής, με πλειοψηφία πάντως των μελών της Ε.Ο.Ε. 

ιβ) Να μεριμνά για την Αφή της Ολυμπιακής Φλόγας 
στην Ολυμπία για τους θερινούς και τους χειμερινούς 
Ολυμπιακούς Αγώνες, για την οποία έχει το αποκλειστικό 
δικαίωμα. Επίσης να μεριμνά για την Αφή της Φλόγας για 
όποιες άλλες περιπτώσεις αποφασίζει η Ολομέλεια της 
Ε.Ο.Ε. 

Άρθρο 4 
Πόροι 

1. Πόροι της Ε.Ο.Ε. είναι: 

α) Η τακτική ετήσια επιχορήγηση του κράτους, που εγ- 
γράφεται στον προϋπολογισμό της Αρχής που την επο¬ 
πτεύει. 

β) Έσοδα από τη Δ.Ο.Ε., άλλες Εθνικές Ολυμπιακές 
Επιτροπές, τις Διεθνείς Αθλητικές Ομοσπονδίες και Διε¬ 
θνείς Αθλητικούς Οργανισμούς. 

γ) Τα εισοδήματα από την κινητή και ακίνητη περιουσία 
της. 

δ) Οι εισπράξεις από την οργάνωση αγώνων, εορτών, 
εκδηλώσεων και επιδείξεων γενικά που διοργανώνει η 

Ε.Ο.Ε. 

ε) Τα δικαιώματά της στις ακαθάριστες εισπράξεις των 
αγώνων και εκδηλώσεων γενικά, που οργανώνονται από 
τρίτους στα στάδια και τις λοιπές εγκαταστάσεις της. Τα 
δικαιώματα αυτά καθορίζονται σε ποσοστό τουλάχιστον 
δέκα τοις εκατό (10%) και κατ’ ανώτατο όριο τριάντα τοις 
εκατό (30%), παρακρατούμενο από τις ακαθάριστες ει¬ 
σπράξεις. Στις ομοσπονδίες και στα σωματεία Ολυμπια¬ 
κών Αθλημάτων το ποσοστό παρακράτησης μπορεί να εί¬ 
ναι και μικρότερο του 10% ή και να παρέχεται απαλλαγή 
από την υποχρέωση καταβολής δικαιωμάτων. Το ύψος 
του παρακρατούμενου ποσοστού προσδιορίζεται σε κά¬ 
θε συγκεκριμένο αγώνα ή εκδήλωση με αιτιολογημένη 
απόφαση της Εκτελεστικής Επιτροπής της Ε.Ο.Ε. 

στ) Τα έσοδα τα προβλεπόμενα στο άρθρο 56 του ν. 
2725/1999. 

ζ) Το ποσοστό που διατίθεται στη Ε.Ο.Ε. από τον Οργα¬ 
νισμό Προγνωστικών Αγώνων Ποδοσφαίρου (Ο.Π.Α.Π.), 
σύμφωνα με την παρ. 1 εδάφιο γ) υπεδάφιο ββ) του άρ¬ 
θρου 6 του από 20-29/12/1958 Β. Δ/τος "Περί συστάσεως 
Οργανισμού Προγνωστικών Αγώνων Ποδοσφαίρου" 
(ΦΕΚ 228 Α), όπως το υπεδάφιο ββ) αντικαταστάθηκε με 
το άρθρο μόνο του Π.Δ. 222/1996 (ΦΕΚ 171 Α). 

η) Τυχόν επιχορηγήσεις του κράτους ή νομικών προσώ¬ 
πων, κληρονομιές, κληροδοσίες, δωρεές μελών ή τρίτων, 
εισφορές και παροχές υπέρ αυτής. 

θ) Τα ποσοστά από την έκδοση ειδικών αναμνηστικών 
νομισμάτων, μεταλλίων, γραμματοσήμων κ.λ.π., που εκ- 
δίδονται με την ευκαιρία τέλεσης Ολυμπιακών Αγώνων, 
Μεσογειακών Αγώνων, διεθνών συνόδων, συνόδων της 
Διεθνούς Ολυμπιακής Ακαδημίας και από την πώληση εμ¬ 
βλημάτων, λευκωμάτων και άλλων εκδόσεων της Ε.Ο.Ε. 

ι) Τα έσοδα από άδειες που παραχωρούνται σε τρίτους 
για τη χρήση των εμβλημάτων της Ε.Ο.Ε., καθώς και έσο¬ 
δα από άδειες που δίδονται ύστερα από έγκριση της 
Δ.Ο.Ε. για τη χρήση του συμβόλου της οργανώτριας των 
Ολυμπιακών Αγώνων πόλης. 

ια) Τα κάθε άλλου είδους έσοδα που θα προσδιορίζο¬ 
νται από Υπουργικές Αποφάσεις. 

ιβ) Τα έσοδα που θα προκύψουν από τους Ολυμπιακούς 
Αγώνες του 2004 και από Μεσογειακούς Αγώνες που θα 
διεξαχθούν στην Ελλάδα, κατόπιν συμφωνίας με το φο¬ 
ρέα διοργάνωσης των αγώνων. 

2. Η Ε.Ο.Ε. δύναται να συνάπτει συμβάσεις με τρίτους, 
καλούμενους χορηγούς, για την εκ μέρους αυτών διάθε¬ 
ση χορηγιών σε χρήμα ή σε είδος, προς την Ε.Ο.Ε., ως 
συμβολή στην εκπλήρωση των σκοπών της, σύμφωνα με 
τους όρους των ανωτέρω συμβάσεων. Η αντιπαροχή της 
Ε.Ο.Ε. συνίσταται αποκλειστικά και μόνο στην παροχή δι¬ 
καιώματος της χρήσης του κατά την παρ. 4 του παρόντος 
άρθρου δεύτερου εμβλήματος, υπό τους όρους της σύμ¬ 
βασης. Ειδικώς οι παροχές των χορηγών σε χρή μα ή σε εί¬ 
δος, απευθείας προς την Ε.Ο.Ε., διατίθενται ως άμεση 
ιδιωτική συμπαράσταση προς τον Αθλητισμό και το Ολυ¬ 
μπιακό Κίνημα, υπό τους όρους και τις προϋποθέσεις της 
οικείας συμβάσεως. 


Άρθρο 5 
Μέλη 

1. Τα μέλη της Ε.Ο.Ε. πρέπει να είναι έλληνες πολίτες, 
ηλικίας τουλάχιστον 25 ετών, που ασκούν πλήρως τα 
αστικά και πολιτικά τους δικαιώματα, να μην εμπίπτουν 
στα κωλύματα του άρθρου 3 § 1 του Ν.2725/99 και να μην 
έχουν καταδικαστεί αμετακλήτως για ποινικό αδίκημα 
που αποτελεί κατά την ισχύουσα νομοθεσία κώλυμα διο¬ 
ρισμού σε δημόσια θέση. 

2. Ως μέλη της Ε.Ο.Ε. δεν μπορούν να εκλεγούν πρό¬ 
σωπα που εμπορεύονται αθλητικά είδη και όργανα ή 
αντλούν οικονομικά οφέλη από τον αθλητισμό ή διατη¬ 
ρούν, τα ίδια ή οι σύζυγοί τους ή τα τέκνα τους, πρακτο¬ 
ρεία προγνωστικών για κάθε είδους αγώνες. 

3. Η Κυβέρνηση δεν μπορεί να υποδείξει κανένα μέλος 
της Ε.Ο.Ε. 

4. Τα μέλη της Ε.Ο.Ε. είναι άμισθα, μπορούν όμως να 
αποζημιώνονται με την καταβολή των εξόδων ταξιδιών, 
διαμονής και διατροφής τους, καθώς και για άλλες δαπά¬ 
νες που δικαιολογούνται και απαιτούνται στην εκτέλεση 
των καθηκόντων τους. 

Άρθρο 6 

Κτήση ιδιότητος μέλους Ε.Ο.Ε. 

Η Ε.Ο.Ε. αποτελείται από μόνιμα μέλη και μη μόνιμα 
μέλη. 

1. Μόνιμα μέλη της Ε.Ο.Ε. με δικαίωμα ψήφου είναι: 

Τα μέλη της Διεθνούς Ολυμπιακής Επιτροπής για την 

Ελλάδα. 

2. Μη μόνιμα μέλη με δικαίωμα ψήφου είναι: 

α) Ένας αντιπρόσωπος μετον αναπληρωτή του, από κά¬ 
θε Εθνική Ομοσπονδία, αναγνωρισμένη ως μέλος της 
αντίστοιχης Διεθνούς Ομοσπονδίας, για τα ολυμπιακά 
αθλήματα που αναγνωρίζονται από τη Δ.Ο.Ε. και περι¬ 
λαμβάνονται στο πρόγραμμα των θερινών και των χειμε¬ 
ρινών Ολυμπιακών Αγώνων. Οι ομοσπονδίες εκπροσω¬ 
πούνται πάντοτε από ένα μέλος, έστω και αν περιλαμβά¬ 
νουν περισσότερα από ένα ολυμπιακά αθλήματα. 

β) Ένας Σύμβουλος του Συμβουλίου Επικράτειας, προ- 
τεινόμενος με τον αναπληρωτή του από τον Πρόεδρο του 
Συμβουλίου Επικράτειας. Ως Σύμβουλοι Επικράτειας νο¬ 
ούνται και ο πρόεδρος του Συμβουλίου της Επικράτειας, 
καθώς και οι Αντιπρόεδροι αυτού. 

γ) Ένας εν ενεργεία αθλητής ή παλαιός αθλητής και μία 
εν ενεργεία αθλήτρια ή παλαιά αθλήτρια που έχουν λάβει 
μέρος τουλάχιστον σε μία Ολυμπιάδα, επιλεγόμενοι με 
τον αναπληρωτή τους από την ολομέλεια της Ε.Ο.Ε. Σε 
περίπτωση που επιλεγούν παλαιός αθλητής ή παλαιά 
αθλήτρια αυτοί πρέπει να έχουν λάβει μέρος τουλάχιστον 
μία φορά στους τρεις τελευταίους Ολυμπιακούς Αγώνες 
πριν από την ημέρα της εκλογής τους. 

δ) Δύο προσωπικότητες κύρους, με προσφορά στον 
αθλητισμό και στη διάδοση του Ολυμπιακού Πνεύματος. 

3. Η εκλογή των μελών του εδ. α της παρ. 2 του παρό¬ 
ντος άρθρου γίνεται ως εξής: 

α) Μέχρι το τέλος του μηνάς Ιανουάριου του επόμενου 
έτους των Ολυμπιακών Αγώνων, η Γενική Συνέλευση (τα¬ 
κτική ή έκτακτη) ή το Διοικητικό Συμβούλιο κάθε ομο¬ 
σπονδίας ολυμπιακού αθλήματος εκλέγει με μυστική ψη¬ 
φοφορία, για την εκπροσώπησή της στην Ε.Ο.Ε., έναν 
αντιπρόσωπο μετον αναπληρωτή του, οι οποίοι πρέπει να 
έχουν διατελέσει επί τριετία τουλάχιστον μέλη του Δ.Σ. 

της οικείας ομοσπονδίας ή για μία θητεία μέλη της Ε.Ο.Ε., 
ανεξάρτητα αν έχουν υπάρξει μέλη Δ.Σ. οποιοσδήποτε 
ομοσπονδίας. Εάν ορισμένη ομοσπονδία δεν εκλέξει αντι¬ 
πρόσωπο μέσα στην πιο πάνω προθεσμία, η Ε.Ο.Ε. λει¬ 
τουργεί νόμιμα χωρίς εκπρόσωπο της ομοσπονδίας αυ¬ 
τής. 

β) Κυρωμένο αντίγραφο της περί εκλογής αποφάσεως 
της Γενικής Συνέλευσης ή του Διοικητικού Συμβουλίου 
της ομοσπονδίας κατατίθεται επί αποδείξει στο Διευθυ¬ 
ντή Διοικητικών υπηρεσιών της Ε.Ο.Ε. και αποτελεί τον 
τίτλο της ιδιότητας μέλους της Ε.Ο.Ε. για τον εκλεγέντα. 
Το αντίγραφο παραδίδεται στον προεδρεύοντα της Ολο¬ 
μέλειας. 

γ) Αμφισβητήσεις ως προς τη νομιμότητα της περί εκλο¬ 
γής απόφασης κρίνονται από τα αρμόδια δικαστήρια. Σε 
περίπτωση τέτοιας αμφισβήτησης, ο εκλεγείς αντιπρό¬ 
σωπος εξακολουθεί να μετέχει νομίμως στις συνεδριά¬ 
σεις της Ολομέλειας και στα λοιπά όργανα της Ε. Ο. Ε., μέ¬ 
χρι να επιδοθεί νόμιμα στην Ε.Ο.Ε. τελεσίδικη δικαστική 
απόφαση για την ακυρότητα της περί εκλογής του από¬ 
φασης ή δικαστική απόφαση που διατάσσει την αναστο¬ 
λή εκτέλεσης της περί εκλογής του αποφάσεως. Εάν ακυ¬ 
ρωθεί τελεσίδικα η εκλογή, τη θέση του αποχωρούντα εκ¬ 
προσώπου καταλαμβάνει ο αναπληρωτής του και η οικεία 
ομοσπονδία εκλέγει νέο αναπληρωτή για το υπόλοιπο της 
θητείας. 

4. Η εκλογή των προσώπων των εδ. γ' και δ' της παρ. 2 
του παρόντος άρθρου γίνεται ως εξής: Μετά τη συγκρό¬ 
τηση της ολομέλειας της Ε.Ο.Ε. σε σώμα και την εκλογή 
των οργάνων διοίκησης αυτής, σε ειδική συνεδρίαση που 
ορίζεται από τον Πρόεδρο αυτής, εκλέγονται τα πρόσω¬ 
πα σύμφωνα με τη διαδικασία της παρ. 4 του άρθρου 9 
του παρόντος. Κάθε υποψηφιότητα, πρέπει να συνοδεύε¬ 
ται, με ποινή αποκλεισμού, από τρεις υπογραφές μελών 
της Ε.Ο.Ε., οι οποίες πρέπει να κατατίθενται τουλάχιστον 
τρεις ημέρες πριν από τη διεξαγωγή της εκλογής. Κάθε 
μέλος της Ε.Ο.Ε. έχει δικαίωμα για μόνο μια πρόταση για 
κάθε ένα από τα πρόσωπα, που αναφέρονται στα εδ. γ' και 
δ'της παρ. 2 του παρόντος άρθρου. 

5. Τα αναπληρωματικά μέλη της Ε.Ο.Ε. ορίζονται μόνο 
για την περίπτωση απώλειαςτης ιδιότητος μέλους Ε.Ο.Ε. 
του αντιστοίχου τακτικού μέλους, οπότε και καλούνται σε 
αντικατάσταση αυτού. 

6. Ομοσπονδίες ολυμπιακών αθλημάτων, που ιδρύονται 
μετά την κατά το άρθρο 9 συγκρότηση της Ολομέλειας 
της Ε.Ο.Ε. σε σώμα και κατά τη διάρκεια της τετραετούς 
θητείας της, εκπροσωπούνται με αντιπρόσωπό τους στην 
επόμενη συγκρότηση της Ολομέλειας της Ε.Ο.Ε. 

Άρθρο 7 

Διάρκεια θητείας μελών 

1. Η θητεία όλωντων μελώντης Ε.Ο.Ε. είναι τετραετής. 
Τα μέλη της Ε.Ο.Ε. είναι επανεκλέξιμα μετά το τέλος της 
θητείας τους. 

2. Η θητεία των μελώντης Ε.Ο.Ε. αρχίζει από την ημέρα 
της εκλογής τους, η οποία λαμβάνει χώρα το έτος που 
έπεται εκείνου της διεξαγωγής των Ολυμπιακών Αγώνων 
και λήγει μετά τέσσερα (4) έτη. 

3. Η απερχόμενη Ε.Ο.Ε., μέχρι την κατά τις διατάξεις του 
παρόντος συγκρότηση σε σώμα νέας Ε.Ο.Ε., ασχολείται μό¬ 
νο με τη διεξαγωγή των τρεχουσών υποθέσεων, καθώς και 
των επειγούσης φύσεως υποθέσεων, η αναβολή των οποίων 
μπορεί να επιφέρει βλάβη στα συμφέροντα της Ε.Ο.Ε. 


Άρθρο 8 

Απώλεια ιδιότητας μέλους Ε.Ο.Ε. 

Η απώλεια ιδιότητας μέλους Ε.Ο.Ε. επέρχεται μόνο στις 
ακόλουθες περιπτώσεις: 

1. Θανάτου του μέλους. 

2. Έγγραφης παραίτησης, που κατατίθεται από τον πα¬ 
ραιτούμενο ή πληρεξούσιό του στην Γραμματεία της 
Ε.Ο.Ε. Η απώλεια της ιδιότητας μέλους της Ε.Ο.Ε. συνέ¬ 
πεια έγγραφης παραίτησης επέρχεται αυτοδίκαια την 
τριακοστή (30η) ημέρα από τη χρονολογία κατάθεσης 
της δήλωσης παραίτησης. Η παραίτηση επιτρέπεται να 
ανακληθεί, σύμφωνα με τις διατάξεις της παρούσης πα¬ 
ραγράφου 2, μέσα σε αποκλειστική προθεσμία τριάντα 
(30) ημερών από την υποβολή της. 

3. Έκπτωσης, εξαιτίας τελεσίδικης ποινικής καταδίκης 
για ποινικό αδίκημα που συνεπάγεται έκπτωση δημοσίου 
υπαλλήλου, κατά την κείμενη νομοθεσία, καθώς και για 
παραβάσεις που προβλέπονται στο άρθρο 3 παρ. 1 του 
Ν.2725/99. 

4. Όταν διαλυθεί η αθλητική Ομοσπονδία την οποία εκ¬ 
προσωπεί στην Ε.Ο.Ε. το μέλος ή εάν η Ομοσπονδία αυτή 
παύσει να είναι μέλος της οικείας Διεθνούς Ομοσπονδίας 
που έχει αναγνωρισθεί από τη Δ.Ο.Ε. ή εάν αυτή συγχω¬ 
νευτεί με άλλη. 

5. Τα μόνιμα μέλη εκπίπτουν αυτοδικαίως από την ιδιό¬ 
τητα του μέλους της Ε.Ο.Ε. μόνον εφόσον εκπέσουν της 
αντίστοιχης ιδιότητος μέλους της Δ.Ο.Ε. μετά από από¬ 
φαση της τελευταίας. 

Άρθρο 9 

Όργανα της Ε.Ο.Ε. 

Όργανα της Ε.Ο.Ε. είναι: α) η Ολομέλεια και β) η Εκτε¬ 
λεστική Επιτροπή. 

Άρθρο 10 

Συγκρότηση Ολομέλειας Ε.Ο.Ε. σε σώμα 

1. Μετά τον κατά το άρθρο 6 του παρόντος ορισμό των 
μελών της, η Ολομέλεια συγκροτείται σε σώμα κατά το 
πρώτο δεκαήμερο του μηνάς Φεβρουάριου του έτους 
που ακολουθεί την Ολυμπιάδα, με την εκλογή Προέδρου, 
Α' και Β'Αντιπροέδρου, Γ ενικού Γ ραμματέα, Ταμία καιτων 
μελών της Εκτελεστικής Επιτροπής. Κατά την ίδια συνε¬ 
δρίαση εκλέγεται ο Πρόεδρος της Διεθνούς Ολυμπιακής 
Ακαδημίας (Δ.Ο.Α.), της Επιτροπής Φιλάθλου Πνεύματος 
(Ε.ΦΙ.Π.), της Επιτροπής Ολυμπιακής Προετοιμασίας 
(ΕΠ.Ο.Π.) της Επιτροπής Λαμπαδηδρομίας. Στη δεύτερη 
συνεδρίαση της Ολομέλειας που συγκαλείται μέσα σε 20 
ημέρες, εκλέγονται τα λοιπά μέλη των πιο πάνω επιτρο¬ 
πών μετά από πρόταση των προέδρων τους. Τα λοιπά μέ¬ 
λη της διοικήσεως της Ε.Ο.Ε. μπορούν να εκλέγονται και 
σε αμέσως επόμενη, τακτική ή έκτακτη, συνεδρίαση της 
Ολομέλειας. 

2. Για την κατά την παρ. 1 του παρόντος άρθρου συ¬ 
γκρότηση, το αρχαιότερο εκ των μονίμων μελών της 
Ε.Ο.Ε. καλεί, πριν από πέντε (5) τουλάχιστον ημέρες, σε 
συνεδρίαση τα μέλη και προεδρεύει της συνεδρίασης μέ¬ 
χρι την εκλογή του νέου Προέδρου, ο οποίος και προε¬ 
δρεύει στη συνέχεια. 

3. Οι υποψηφιότητες για τα αξιώματα του Προέδρου 
της Ε.Ο.Ε., του Γενικού Γραμματέα αυτής, του Α' και Β' 
Αντιπροέδρου, του Ταμία και των προέδρων των Επιτρο¬ 
πών της παρ. 1 του παρόντος άρθρου καθώς καιτων με¬ 
λών της Εκτελεστικής Επιτροπής υποβάλλονται εγγρά- 

φως στη Γραμματεία της Ε.Ο.Ε., σαράντα οκτώ (48) ώρες 
τουλάχιστον πριν από την ορισθείσα ημερομηνία συνε¬ 
δρίασης. Για να εκλεγεί Πρόεδρος, Α' Αντιπρόεδρος, Β' 
Αντιπρόεδρος, Γενικός Γραμματέας και Ταμίας της 
Ε.Ο.Ε., ο υποψήφιος πρέπει να έχει διατελέσει επί τετρα¬ 
ετία τουλάχιστον μέλος της Ε.Ο.Ε. Για κάθε αξίωμα απαι¬ 
τείται χωριστή υποψηφιότητα και ενεργείται χωριστή ψη¬ 
φοφορία, με πρώτη εκείνη για την εκλογή Προέδρου της 
Ε.Ο.Ε. 

4. Η ψηφοφορία είναι μυστική, διεξάγεται με ευθύνη του 
προεδρεύοντος και ενεργείται με ψηφοδέλτιο στο οποίο 
αναγράφεται μηχανικά από την υπηρεσία της Ε.Ο.Ε., το 
όνομα ή τα ονόματα των υποψηφίων για κάθε αξίωμα. Πα¬ 
ρέχονται επίσης και λευκά ψηφοδέλτια τα οποία υπολογί¬ 
ζονται ως έγκυρα μόνο για την εξεύρεση του συνολικού 
αριθμού των ψηφισάντων. Εκλέγεται ο λαβών την απόλυ¬ 
τη πλειοψηφία των εγκύρων ψηφοδελτίων. Εάν κατά την 
πρώτη ψηφοφορία δεν επιτευχθεί απόλυτη πλειοψηφία, η 
ψηφοφορία επαναλαμβάνεται, αποχωρούντος πρώτου 
κατά σειράν του υποψηφίου που έλαβε τις λιγότερες ψή¬ 
φους. Η ίδια διαδικασία επαναλαμβάνεται έως ότου μεί¬ 
νουν δύο (2) υποψήφιοι. Οποιεσδήποτε αμφισβητήσεις 
περί την εκλογή επιλύονται προσωρινά καιπαραχρήμα με 
απόφαση της Ολομέλειας, που λαμβάνεται κατά την αυτή 
συνεδρίαση με φανερή ψηφοφορία. Απαγορεύεται η ψή¬ 
φος κατ’ εξουσιοδότηση. 

5. Κατά τη διαδικασία της παρ. 4 του παρόντος άρθρου 
ενεργείται η εκλογή Προέδρου, ΑΆνππροέδρου, Β'Αντι- 
προέδρου, Γενικού Γραμματέως, του Ταμία της Ε.Ο.Ε. 
των λοιπών μελών της Εκτελεστικής Επιτροπής και των 
Προέδρων των Επιτροπών της παρ. 1 του παρόντος άρ¬ 
θρου με μυστική ψηφοφορία. Οι Πρόεδροι των λοιπών 
Επιτροπών, οι αναπληρωτές Γενικοί Γραμματείς και Τα¬ 
μίας, ως και τα μέλη όλων των Επιτροπών της Ε.Ο.Ε. κα¬ 
θώς και οι Κοσμήτορες των εγκαταστάσεων, εκλέγονται 
με φανερή ψηφοφορία και απόλυτη πλειοψηφία, μετά 
από προφορική πρόταση του Προέδρου της Ε.Ο.Ε. και 
των Προέδρων των Επιτροπών αντίστοιχα, ή και οποιοσ¬ 
δήποτε άλλου μετέχοντος στην συνεδρίαση μέλους της 
Ε.Ο.Ε. 


Άρθρο 11 

Ολομέλεια Ε.Ο.Ε. - Αρμοδιότητες - Λειτουργία 

1. Η Ολομέλεια είναι το ανώτατο, γενικής αρμοδιότη- 
τος, όργανο της Ε.Ο.Ε. και απαρτίζεται από όλα τα κατά 
το άρθρο 6 του παρόντος μόνιμα και μη μόνιμα μέλη της. 

2. Η Ολομέλεια καλείται σε συνεδρίαση από τον Πρόε¬ 
δρο ή, σε περίπτωση κωλύματος αυτού, από τον Α' Αντι¬ 
πρόεδρο ή, κατ’ εξουσιοδότηση του Προέδρου, και από 
τον Γ ενικό Γ ραμματέα, τακτικά μεν τουλάχιστον μια φορά 
το μήνα, έκτακτα δε οποτεδήποτε υπάρχει ανάγκη ή αν 
αυτό ζητηθεί εγγράφως από το 1/3 του συνολικού αριθ¬ 
μού των μελών της για συζήτηση ειδικού και συγκεκριμέ¬ 
νου θέματος. Η Ολομέλεια συγκαλείται προ τριών (3) ερ¬ 
γασίμων ημερών. 

3. Η Ολομέλεια της Ε.Ο.Ε. βρίσκεται σε απαρτία όταν 
παρίσταται το ήμισυ πλέον ενός του συνόλου των μελών 
αυτής. Σε περίπτωση ελλείψεως απαρτίας, η συνεδρίαση 
αυτή μπορεί να επαναληφθεί μετά μία εβδομάδα, οπότε 
αρκεί για την ύπαρξη απαρτίας η παρουσία του ενός τρί¬ 
του (1/3) τουλάχιστον του συνόλου των μελών. 

4. Οι αποφάσεις της Ολομέλειας λαμβάνονται με 
απόλυτη πλειοψηφία των παρόντων μελών. Σε περί¬ 


πτωση ισοψηφίας υπερισχύει η ψήφος του Προέδρου. 

5. Η Ολομέλεια ελέγχει τον απολογισμό που υποβάλλε¬ 
ται απάτην Εκτελεστική Επιτροπή δια του Ταμία και απο¬ 
φασίζει για την έγκρισή του, ψηφίζει δε τον προϋπολογι¬ 
σμό της επόμενης χρήσης. 

Άρθρο 12 

Εκτελεστική Επιτροπή 

1. Η Εκτελεστική Επιτροπή της Ε.Ο.Ε. αποτελείται από 
επτά (7) μέλη. Μέλη της Εκτελεστικής Επιτροπής είναι, 
αυτοδικαίως, ο Πρόεδρος της Ε.Ο.Ε., τα μέλη της Δ.Ο.Ε. 
για την Ελλάδα, ο Α' Αντιπρόεδρος, ο Γ ενικός Γ ραμματέ- 
ας και ο Ταμίας. Η συμμετοχή των ανωτέρω στην Ε.Ε. γί¬ 
νεται υπό μία και μόνο από τις προαναφερόμενες ιδιότη¬ 
τες, η δε Ολομέλεια εκλέγει από τα μέλη της, τα υπόλοι¬ 
πα μέλη της Εκτελεστικής Επιτροπής μέχρι να 
συμπληρωθεί ο αριθμός επτά (7). Ορίζονται επίσης και 
τρία (3) αναπληρωματικά μέλη για την περίπτωση απώ¬ 
λειας της ιδιότητος μέλους Ε.Ο.Ε. από κάποιο μέλος της 
Εκτελεστικής Επιτροπής κατά τη διάρκεια της τετραε¬ 
τούς θητείας της, που καλούνται κατά τη σειρά της εκλο¬ 
γής τους. 

2. Πρόεδρος της Εκτελεστικής Επιτροπής είναι ο Πρό¬ 
εδρος της Ε.Ο.Ε., αναπληρούμενος σε περίπτωση απου¬ 
σίας ή κωλύματος του από τον Α'Αντιπρόεδρο της Ε.Ο.Ε. 

3. Η Εκτελεστική Επιτροπή είναι το όργανο διεκπεραιώ- 
σεως των τρεχουσών υποθέσεων της Ε.Ο.Ε. και έχει τις 
εξής ειδικότερα αρμοδιότητες: 

α. αποφασίζει επί όλων των θεμάτων που ορίζονται 
ύστερα από σχετική εξουσιοδότηση της Ολομέλειας, 

β. υποβάλλει στην Ολομέλεια εισηγήσεις για τον απο¬ 
λογισμό και τον προϋπολογισμό της Ε.Ο.Ε., προς έγκρι¬ 
ση, 

γ. εισηγείται στην Ολομέλεια τη συγκρότηση και λει¬ 
τουργία των διαφόρων Επιτροπών της Ε.Ο.Ε. και επιλαμ¬ 
βάνεται των εισηγήσεων των Επιτροπών αυτών, 

δ. είναι υπεύθυνη για το συντονισμό της σύνταξης των 
κανονισμών λειτουργίας της Διεθνούς Ολυμπιακής Ακα¬ 
δημίας, των Γραφείων της Ε.Ο.Ε., καθώς και των διαφό¬ 
ρων αθλητικών ή μη εγκαταστάσεων ιδιοκτησίας της 
Ε.Ο.Ε., 

ε. εγκρίνει τις δαπάνες που αφορούν την τρέχουσα λει¬ 
τουργία της Ε.Ο.Ε., μέχρι του ποσού που ορίζει η Ολομέ¬ 
λεια, των εγκαταστάσεων της Ε.Ο.Ε., της κατασκευής έρ¬ 
γων της Ε. Ο. Ε. και διενεργεί δημόσιους διαγωνισμόύς μέ¬ 
χρι του ποσού που ορίζει κάθε φορά η Ολομέλεια 

4. Η Εκτελεστική Επιτροπή καλείται σε συνεδρίαση από 
τον Πρόεδρό της ή από τους νόμιμους αναπληρωτές του, 
τουλάχιστον μία φορά κάθε μήνα. Η πρόσκληση για τη συ¬ 
νεδρίαση πρέπει να στέλλεται τουλάχιστον πριν από δύο 
(2) εργάσιμες ημέρες και να συνοδεύεται από την ημερή¬ 
σια διάταξη των θεμάτων που θα συζητηθούν. 

5. Η Εκτελεστική Επιτροπή βρίσκεται σε απαρτία όταν 
είναι παρόντα τέσσερα (4) τουλάχιστον μέλη της και απο¬ 
φασίζει με απόλυτη πλειοψηφία των παρόντων μελών. Σε 
περίπτωση ισοψηφίας υπερισχύει η ψήφος του Προέ¬ 
δρου. 

Άρθρο 13 

Πρόεδρος 

Ο Πρόεδρος της Ε.Ο.Ε. και, σε περίπτωση απουσίας ή 
κωλύματος του, ο Α' Αντιπρόεδρος ή ο Β' Αντιπρόεδρος, 
εκπροσωπεί την Ε.Ο.Ε. ενώπιον παντός Δικαστηρίου, πά- 

σης δικαστικής, διοικητικής κ.λ.π. Αρχής και έναντι πα¬ 
ντός φυσικού ή νομικού προσώπου, μεριμνά για την ορθή 
λειτουργία, τις υποθέσεις και τα συμφέροντα της Ε.Ο.Ε. 
και δίδει τους επιβαλλόμενους, με δικαστικές αποφάσεις 
στην Ε.Ο.Ε., όρκους κατά τα οριζόμενα στις οικείες δικο- 
νομικές διατάξεις. Υπογράφει έπ’ ονόματι της Ε.Ο.Ε. τις 
συμβάσεις αυτής και υπογράφει μαζί με τον Γενικό Γραμ- 
ματέα τα εντάλματα εκτελέσεως των δαπανών που προ- 
βλέπονται από τον προϋπολογισμό της Ε.Ο.Ε. ή ορίζει 
αντικαταστάτη για την υπογραφή ενταλμάτων. 

Άρθρο 14 

Γ ενικός Γ ραμματέας 

Ο Γ ενικός Γ ραμματέας είναι ο Προϊστάμενος του προ¬ 
σωπικού κάθε κατηγορίας της Ε.Ο.Ε. και μεριμνά για την 
εκ μέρους τους ταχεία και ορθή εκτέλεση των αποφάσε¬ 
ων της Ολομέλειας και της Εκτελεστικής Επιτροπής. Ο 
Γενικός Γραμματέας ασκεί επίσης όσες αρμοδιότητες 
του εκχωρεί ο Πρόεδρος της Ε.Ο.Ε. με απόφασή του. 

Άρθρο 15 

Τακτικές Επιτροπές Ε.Ο.Ε. 

Στην Ε.Ο.Ε. λειτουργούν οι εξής τακτικές Επιτροπές: 

1. Η Εθνική Ολυμπιακή Ακαδημία 

2. Η Επιτροπή Φιλάθλου Πνεύματος (Ε.ΦΙ.Π.) 

3. Η Επιτροπή Ολυμπιακής Προετοιμασίας (ΕΠ.Ο.Π.) 

4. Η Επιτροπή λαμπαδηδρομίας 

5. Η Επιτροπή Αθλητών (Ε.Α.) 

6. Η Επιτροπή Αθλητισμός - Γυναίκα (Ε.Α.Γ.) 

7. Η Επιτροπή Μάρκετινγκ (Ματίτθίίπρ) 

Οι παραπάνω επιτροπές συγκροτούνται με τη διαδικα¬ 
σία που ορίζεται στις παρ. 1 και 5 του άρθρου 10 του πα¬ 
ρόντος. Ο δε αριθμός των μελών τους ορίζεται με από¬ 
φαση της Ολομέλειας, που δημοσιεύεται στην Εφημερί¬ 
δα της Κυβερνήσεως και ανέρχεται σε πέντε (5) έως 
ένδεκα (11) μέλη. 

Άρθρο 16 

Συγκρότηση Ειδικών Επιτροπών 

1. Η Ολομέλεια της Ε.Ο.Ε. μπορεί να συγκροτήσει Ειδι¬ 
κές Επιτροπές για την μελέτη και προώθηση επιστημονι¬ 
κών, αθλητικών, τεχνικών και άλλων θεμάτων που αναφέ- 
ρονται στα έργα και τους σκοπούς της. 

2. Οι Επιτροπές αυτές είναι τουλάχιστον πενταμελείς 
(δμελείς) και απαρτίζονται από μέλη της Ε.Ο.Ε. ή και από 
τρίτα πρόσωπα πλειοψηφούντων πάντοτε των μελών της 
Ε.Ο.Ε. Η Ολομέλεια ορίζει τους Προέδρους των Ειδικών 
Επιτροπών, τη διάρκεια της λειτουργίας τους, τα καθήκο¬ 
ντα και κάθε άλλο θέμα σχετιζόμενο με τη διεξαγωγή των 
εργασιών τους. Η Ολομέλεια ορίζει επίσης έναν υπάλλη¬ 
λο της Ε.Ο.Ε. ως Γραμματέα και μπορεί να ανασυγκροτεί 
ή και να καταργεί ορισμένη Επιτροπή. 


Άρθρο 17 

Γ ραφείο Τύπου και Δημοσίων Σχέσεων 

Ιδρύεται στην Ε.Ο.Ε. Γ ραφείο Τύπου και Δημοσίων Σχέ¬ 
σεων στο οποίο προσλαμβάνονται, με απόφαση της Ολο¬ 
μέλειας της Ε.Ο.Ε. μετά από εισήγηση της Εκτελεστικής 
Επιτροπής, με σύμβαση έργου ετήσιας διάρκειας, δύο (2) 
εν ενεργεία δημοσιογράφοι εξειδικευμένοι στο αθλητικό 
ρεπορτάζ, μέλη του Πανελλήνιου Συνδέσμου Αθλητικών 
Συντακτών (Π.Σ.Α.Τ.). 

Άρθρο 18 
Απαλλαγές 

Η Ε.Ο.Ε. απολαμβάνει των απαλλαγώνπου ορίζει γι’ αυ¬ 
τήν το άρθρο 11 του Ν. 3148/1955. 

Άρθρο 19 

Επιτροπή Φιλάθλου Πνεύματος 

Η Επιτροπή Φιλάθλου Πνεύματος (Ε.ΦΙ.Π.) λειτουργεί 
στα πλαίσια της Ε.Ο.Ε. κατά τις κείμενες περί Ε.ΦΙ.Π. δια¬ 
τάξεις. 

Άρθρο 20 

Μεταβατική διάταξη 

Εθνικές ομοσπονδίες, αναγνωρισμένες ως μέλη από 
την οικεία διεθνή ομοσπονδία για αθλήματα που περιλαμ¬ 
βάνονται στο πρόγραμμα των θερινών και χειμερινών 
Ολυμπιακών Αγώνων οι οποίες έχουν ιδρυθεί μετά την 
1.1.1997, εκπροσωπούνται στην Ε.Ο.Ε. που θα προκύψει 
την 1.1.2001, με μέλος του Δ.Σ. αυτών, που έχει τη ιδιότη¬ 
τα του Προέδρου, του Αντιπροέδρου, του Γενικού Γραμ¬ 
ματέα, του Ταμία ή με άλλο εκπρόσωπο που έχει διατελέ- 
σει μέλος της Ε.Ο.Ε. για μία θητεία. 

Άρθρο 21 
Τελικές διατάξεις 

1. Από την έναρξη ισχύος του παρόντος διατάγματος 
καταργείται κάθε διάταξη που αντίκειται στις διατάξεις 
αυτού ή προβλέπει διαφορετική ρύθμιση. 

2. Διατάξεις που αφορούν αμέσως ή εμμέσως την 
Ε.Ο.Ε. και ρυθμίζουν θέματα μη ρυθμιζόμενα με το παρόν 
διάταγμα εξακολουθούν να ισχύουν. 

3. Η ισχύςτου Π.Δ. αρχίζει από 1.1.2001. 

4. Η δημοσίευση και εκτέλεση του παρόντος ανατίθεται 
στον Υφυπουργό Πολιτισμού. 

Αθήνα, 6 Απριλίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

ΑΝΔΡΕΑΣ ΦΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.θί.^ 
β-ΓΠ3ίΙ: \Λ/θβΠ133ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8. Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































